**Cu privire la aprobarea proiectului de lege pentru**

 **modificarea şi completarea unor acte legislative**

**--------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru IURIE LEANCĂ**

Contrasemnează:

Viceprim-ministru,

ministrul economiei Valeriu LAZĂR

Ministrul justiţiei Oleg Efrim

Ministrul finanţelor Veaceslav Negruţa

**Proiect**

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**Art. I.** – Legea cu privire la contractele de credit pentru consumatori, (Monitorul Oficial al Republicii Moldova, nr., art.), se modifică şi se completează după cum urmează: **(proiectul respectiv este în Parlament pentru adoptare)**

1. Se completează articolul 18 cu un nou alineat (5), şi se prezintă în următoarea redacţie:

(5) În cazul în care consumatorul îşi exercită dreptul de revocare potrivit prevederilor cuprinse la alin. (1)-(4) din prezentul articol, nu se aplică articolele (6)-(7) din Legea privind comercializarea la distanţă a serviciilor financiare de consum.

**Art. II** – Legea nr. 105 din 13.03.2003 privind protecţia consumatorilor se modifică şi se completează după cum urmează:

1. Se completează la art. 13 alin. (15) cu un o nouă literă i) şi se prezintă în următoarea redacţie: ,,prestarea serviciilor financiare către un consumator, fără solicitarea prealabilă a acestuia, în cazul în care prestarea include solicitarea unei plăţi imediate sau amînate“.

**Art. III.** – Alineatul (4) al articolului 344 din Codul contravenţional al Republicii Moldova nr. 218-XVI din 24 octombrie 2008 (Monitorul Oficial al Republicii Moldova, 2009, nr. 3-6, art. 15), cu modificările şi completările ulterioare, se completează cu literele a) şi b) cu următorul cuprins: ,,Încălcarea cerinţelor privind comercializarea la distanţă a serviciilor financiare de consum prin:

a) încălcarea dispoziţiilor referitoare la nerespectarea obligaţiei de informare privind comercializarea la distanţă a serviciilor financiare de consum pînă şi după încheirea unui contract la distanţă,

se sancţionează cu amendă de la 75 la 120 de unităţi convenţionale aplicată persoanei cu funcţie de răspundere, cu amendă de la 200 la 300 de unităţi convenţionale aplicată persoanei juridice;

1. încălcarea cerinţelor privind comercializarea la distanţă a serviciilor financiare de consum prin nerespectarea termenelor de rambursare a oricăror sume primite conform contractalui la distanţă sau utilizarea altor mijloacelor de comunicare la distanţă dacă nu a fost obţinut acordul consumatorilor vizaţi sau dacă consumatorul a obiectat în mod evident,

 se sancţionează cu amendă de la 75 la 150 de unităţi convenţionale aplicată persoanei cu funcţie de răspundere, cu amendă de la 200 la 300 de unităţi convenţionale aplicată persoanei juridice”.

**Preşedintele Parlamentului Igor Corman**